Megaupload

Megaupload Limitedhttp://online.wsj.com/article/SB10001424052970204616504577171180266957116.html oli Hongkongissa toiminut yritys, jonka perusti Kim Dotcom vuonna 2005. Megaupload tunnettiin parhaiten samannimisestä verkkosivustosta, joka kuului maailman suurimpiin tiedostonjakelusivustoihin. Sivustolla oli tallennettuna 12 miljardia uniikkia tiedostoa ja yli 100 miljoonaa käyttäjää.http://www.computerworld.co.nz/article/492903/kim_dotcom_v_united_states_america/

Yhdysvaltojen viranomaiset sulkivat Megauploadin tammikuussa 2012 tekijänoikeuslakien rikkomisen vuoksi. 

Megaupload tarjosi samankaltaista palvelua kuin Applen iCloud, Microsoftin OneDrive, Googlen YouTube ja Dropbox, joita ei ole vastaavasti suljettu.http://www.fastcompany.com/1810967/rapidshare-attorney-if-were-shut-down-megaupload-then-youtube-dropbox-apples-icloud-are-next Megaupload tarjosi tekijänoikeuksien haltijoille ominaisuuden, jonka avulla tekijänoikeuksien haltijat, kuten elokuvayhtiöt, pystyivät mitätöimään yksittäisiä tiedostoihin johtavia URL-osoitteita.http://www.forbes.com/sites/timworstall/2013/12/21/the-fascinating-method-by-which-megaupload-deleted-copyright-content-without-ever-deleting-copyright-content/

Megauploadin seuraaja Mega avattiin 19. tammikuuta 2013.

 Palvelut 
Megauploadin perusominaisuudet olivat ilmaisia, mutta maksullisilla Premium-tunnuksilla sai enemmän tallennustilaa ja rajoittamattoman määrän verkkokaistaa. Premium-tunnuksien lisäksi Megaupload sai tuloja mainoksista, joita näytettiin ilmaiskäyttäjille.

 Megaupload 
Megaupload tarjosi käyttäjilleen mahdollisuuden ladata sivustolle erilaisia tiedostoja, esimerkiksi videoita, musiikkia tai ohjelmia, ja jakaa näitä tiedostoja toisten käyttäjien kopioitavaksi. Valtaosa Megauploadiin ladatuista tiedostoista oli  laillisesti jaossa, mutta käyttäjien eniten kopioima materiaali oli laittomasti ladattua tekijänoikeuksien alaista materiaalia.

 Megavideo 
Megavideo oli videojakopalvelu, johon käyttäjät saattoivat ladata videotiedostoja ja kopioida niitä palvelimelta omille koneilleen. 

 Megapix 
Megapix tarjosi käyttäjilleen mahdollisuuden ladata palvelimelle valokuvia ja jakaa niitä. 

 Megalive 
Megalive tarjosi käyttäjilleen mahdollisuuden lähettää reaaliaikaista suoratoistoa esimerkiksi webkameran kautta.

 Megabox 
Megaboxin suunniteltu etusivu.|thumb
Megabox oli kehitysvaiheessa oleva palvelu, jossa artistien oli tarkoitus myydä musiikkiaan suoraan kuluttajille saaden 90 prosenttia tuloista.Artisteilla oli mahdollisuus saada tuottoa myös ilmaiseksi palvelussa julkaisemistaan kappaleista.

Kesäkuussa 2012 Kim Dotcom ilmoitti, että Megabox-palvelu avattaisiin tekijänoikeuskiistoista huolimatta.

 Megaporn 
Megaporn tarjosi käyttäjilleen verkkotallennustilaa, joka oli tarkoitettu erityisesti pornografiselle materiaalille.

 Megasong-mainosvideo 

Megaupload tuotti joulukuussa 2011 sivustoa promotoivan mainosvideon "Megasong", jossa esiintyi useita eri taiteilijoita. YouTube-palvelu poisti videon sivustoltaan toistuvasti, koska Universal Music Group katsoi artistien julkaisusopimuksiin vedoten videon rikkovan heille kuuluvia tekijänoikeuksia. Megaupload ilmoitti kuitenkin sillä olevan sopimukset videon materiaalista kunkin artistin kanssa ja haastoi Universal Music Groupin yhdysvaltalaiseen oikeusistuimeen.http://techland.time.com/2011/12/13/megaupload-sues-universal-music-group-over-illegal-takedown/

 Sivuston sulkeminen 

Yhdysvaltalaiset viranomaiset sulkivat tammikuussa 2012 Megaupload-sivuston, ja seitsemän ihmistä asetettiin syytteeseen piratismista. Viranomaisten mukaan tekijänoikeuksien omistajille oli aiheutunut yli puolen miljardin dollarin suuruiset tappiot laittomasti jaossa olleen materiaalin johdosta. Syytekirjelmän mukaan sivusto oli tuottanut omistajalleen esimerkiksi vuonna 2010 32 miljoonaa dollaria. Joidenkin tietojen mukaan yhtiö olisi kokonaisuudessaan tuottanut yli 175 miljoonaa dollaria.http://arstechnica.com/tech-policy/news/2012/01/google-cut-off-megauploads-ad-money-voluntarily-back-in-2007.ars Megauploadin sivustojen sulkemisen seurauksena maailmanlaajuinen Internet-liikenne laski näkyvästi.

Anonymous-ryhmä hyökkäsi FBI:n, Department of Justicen ja Universal Music Groupin verkkosivustoille tapahtuman johdosta.http://www.nytimes.com/2012/01/20/technology/indictment-charges-megaupload-site-with-piracy.html?_r=0http://www.telegraph.co.uk/technology/news/9027246/Anonymous-attacks-FBI-website-over-Megaupload-raids.html

 Lähteet 

Luokka:Hongkongilaiset yritykset